Rikunarita-ORG/Wikinium huggingface dataset:
# 水仙屬

| How to read a taxobox**水仙屬** |
| --- |
|  水仙屬 |
| **物種分類** |
|

|  |  |
| --- | --- |
| 界 | 植物界 Plantae  |
| 門(Divisio): | 被子植物門 Angiosperms  |
| 綱 | 單子葉植物綱 Ｍonocots  |
| 目 | 天門冬目 Asparagales  |
| 科 | 石蒜科 Amaryllidaceae  |
| 屬 | **水仙屬 *Narcissus  |

 |

**水仙屬**（**Narcissus**）係天門冬目石蒜科嘅一個屬，係多年生單子葉草本植物，主要品種係水仙花。

## 睇埋

* 納西瑟斯，水仙個英文名嘅由來。
# 維基數據

維基數據嘅標誌
**維基數據**（英文：**Wikidata**）係一個可協同編輯嘅知識庫，2012年10月30號投入使用，係繼2006年嘅維基學府之後，第一個新嘅維基媒體基金會項目。呢個項目用咗同維基同享資源一樣嘅工作方式，為維基計劃同各種話維基百科嘅信息框、一覽表同埋跨語言連結等提供統一存放嘅數據。標誌係用摩斯碼拼出嚟嘅「Wiki」一詞。

## 出面網頁

* 維基數據嘅粵語版
# 亞森松島

亞森松島旗
亞森松島
亞森松島 - 佐治敦
**亞森松島**（**Ascension Island**）係英國喺南大西洋嘅海外領土，行政上歸聖海倫娜、亞森松同崔斯坦達庫尼亞管。首府佐治城。

## 地理

阿森松島喺大西洋中間，地理構造上屬於中大西洋海嶺，係火山島，主島面積有88平方公里，近岸處有面積唔夠一平方公里嘅島仔同礁石：水手長鳥島、東水手長島、韃靼礁咁。地理構造上島礁係阿森松島嘅組成部分。阿森松主島和附屬島嶼總面積係91平方公里。

阿森松島有個嘅格林山（綠山），屬於休眠活火山，上次爆係1843年。島上主要為熔岩地貌，地形崎嶇。

## 氣候

阿森松島屬於亞熱帶海洋性氣候，全年雨量分佈平均，一月同四月比較集中。島上成年氣溫徘迴喺攝氏 20°C 到 31°C 之間。

## 動植物

島上原有嘅膠樹（*Commidendrum robustum*）、聖海倫娜烏木、聖海倫娜紅杉同聖海倫娜橄欖，由於長期破壞，原始植被冇幾多剩。格林山頂有竹林，重有松樹、榕樹、向日葵、蘭花參、仙人掌、苔蘚、地衣同蕨類植物。而島上有成兩佰種外來植物。

主要野生動物有綠海龜、蜥蜴、螃蟹、燕鷗、海燕、軍艦鳥。陸生鳥類有金絲雀、鷓鴣、八哥、麻雀、臘嘴雀。島上哺乳動物有驢、山羊、老鼠，以及寵物狗貓。阿森松島附近海域有鯊魚、吞拿魚。

## 經濟

阿森松島收入來源係政府財政撥款。最主要經濟活動係軍事基地帶嚟嘅服務業。

軍事基地以外，通訊基地亦係收入來源。BBC 同大東電報局（Cable and Wireless）喺島上設有通訊中繼站。

阿森松島出口商品係郵票。由1922年開始，每年都有出郵票，目前每年出五至六套郵票。

## 旅遊

由於交通唔方便，阿森松島之前係冇旅遊業，因素有島上缺乏旅遊設施，以及英國行政當局有限制。2000年後，英國皇家空軍同佐治敦嘅黑曜石旅館搞咗細規模嘅航空旅遊服務，起咗嘅細型客舍。不過，遊客去阿森松島之前仍然需要獲得行政專員嘅書面批准。海上垂釣同觀鳥。

官方貨幣係聖海倫娜鎊，美金同英鎊都用得。聖海倫娜銀行有間分行喺度。

## 攷

## 出面網頁

* 亞森松島嘅官方網站
# 花序

**花序**（粵拼：faa1 zeoi6）係花梗上嘅一堆花因種類唔同，而用咗唔同方式排喺花軸上而按順序開花嘅嘢。佢可以細分成好多個種。

## 品種

### 按成長方式

如估按植物器官嘅成長方式，重可以細分成單軸同合軸兩個品種。其中單軸嘅係無限花序，合軸嘅係有限花序。佢係用來解釋開花嘅先後順序。其中包括咗以下呢啲品種：

#### 無限花序

| 無限花序可能遇到嘅三種情況其一 |
| --- |
|

|  |
| --- |
| 向上開始 |
| 向上開始  |

|  |
| --- |
| 向頂成熟 |
| 向頂成熟  |

|  |
| --- |
| 模擬退化 |
| 模擬退化  |

 |

無限花序嘅開花規律係最先開嗰朵都未開完嗰時，跟住其它枝幹就猛咁開花。喺第個角度嚟講，最先喺主軸下邊開花，跟住無耐就唔停噉猛咁向上開花，而主軸最上邊嘅花一係最遲開，一係未開。

| 花序品種 | 樣 | 規律 |
| --- | --- | --- |
| 穗狀 |  | 有等長嘅花柄，生喺個長嘅花軸上。 |
| 圓錐 |  | 有等長嘅花柄，生喺個長嘅花軸上，但佢嘅樣有啲似圓錐體噉。 |
| 穗狀 | 　 | 冇柄兼好短，密麻麻噉生喺花軸度。 |
| 肉穗 |  | 冇柄，生喺肉質漲大咗嘅花序軸度。 |
| 遮樣 | 　 | 個樣好似雷達噉向四圍開 |
| 頭狀 | 　 | 集生喺頭嘅花序度 |
| 隱頭 |  | 花軸向入面攣，好似個孢囊噉，而花仔一般生喺囊入面嘅表面層度。 |
| 盤樣 |  | 集生喺盤嘅花序度 |
| 遮房 |  | 花軸上各個花嘅柄從下而上按順序變短且分佈喺同一水平面。 |
| 柔荑 |  | 花軸上生冇柄或短柄嘅花。大多數係軟而向下髧。 |

#### 有限花序

| 有限花序可能遇到嘅三種情況其一 |
| --- |
|

|  |
| --- |
| 向頂成熟 |
| 向頂成熟  |

|  |
| --- |
| 向基成熟 |
| 向基成熟  |

|  |
| --- |
| 發散成熟 |
| 發散成熟  |

 |

有限花序嘅開花規律係最先開嗰朵慢慢噉謝，跟住隔籬嗰朵就開花。喺第個角度嚟講，主軸係唔可以跟住花嘅順序嚟陸續噉開。佢有分三種模式：

1. 向頂成熟模式——側花成日從下向上熟
2. 向基成熟模式——側花成日從上向下熟
3. 發散成熟模式——側花成日從中間向兩邊熟

| 花序品種 | 樣 | 規律 |
| --- | --- | --- |
| 單生 |  | 唔喺花序入邊，直接喺梗頂生。 |
| 密傘 |  | 肉質嘅總苞向入面攣到好似嚿孢囊噉，而花仔好似把遮噉生喺孢囊入面。 |
| 聚傘 | 　　　　　 | 最入面或中間嘅花最先開，跟住逐漸向兩邊開。 |

### 按樹枝排列方式

#### 苞片

如估按苞片嘅成長方式，包括咗以下呢啲品種：

| 花序品種 | 樣 | 規律 |
| --- | --- | --- |
| 冇苞 |  | 冇苞片 |
| 有苞 |  | 有苞片，大多數係特化或退化成分裂或分開咗嘅鳞片。 |
| 葉苞 |  | 有苞片，但未特化，樣同葉差唔多，但曬士縮咗水。 |
| 葉樣 |  | 有苞同葉苞兩個之間嘅種 |

#### 葉對稱性

如估按軸線嘅排列方式，包括咗以下2種：

| 花序品種 | 樣 | 規律 |
| --- | --- | --- |
| 互生 |  | 樹枝同樹葉係左右唔對稱，樹枝通常錯開到梅花間竹。 |
| 對生 |  | 樹枝同樹葉係左右對稱 |

### 按位置排列方式

有時植物器官都會脫離正常預測嘅位嚟開花。如估花軸喺唔同部位或生喺連接花軸嘅器官嘅速度變得好快嗰時，就出現唔同位嘅嘢。喺開花嗰時，苞片同花梗嘅相對位可以做判斷植物分類嘅指標。

| 類 | 樣 | 規律 |
| --- | --- | --- |
| 腋生 |  | 生喺樹杈嘅苞片度 |
| 聯生 |  | 花苞明顯高過苞片 |
| 貼生 |  | 苞片生喺花梗上邊 |

## 有關嘅書

* 尹长民主编，《生物奥林匹克教程》，湖南师范大学出版社，2003年6月。ISBN 7-81031-870-5/G.478
* 中国少年儿童百科全书 自然·环境 第390－391页　浙江教育出版社 ISBN 7-5338-1946-2/G·1942
* Focko Weberling: Morphologie der Blüten und der Blütenstände; Zweiter Teil. Verlag Eugen Ulmer, Stuttgart 1981
* Wilhelm Troll: Die Infloreszenzen; Erster Band. Gustav Fischer Verlag, Stuttgart 1964
# 葉

葉
**葉**（粵拼：**Jip6**）係植物嘅一個緊要構造，主要作用係搞光合作用，一粒好細嘅葉就好似座綠色加工廠噉，為人類提供好多嘅產品。由於光合作用需要靠葉綠素，所以科學界講過「冇光合作用就冇生命」嘅講法。

## 結構同功能

葉嘅構造
喺冚唪唥嘅植物啲葉當中，都有上下表皮細胞，而且排得幾密下。喺下表皮有氣窿響度，上下表皮之間都係葉肉，而且細胞有好多葉綠體。而葉肉入面有葉脈，佢既係葉嘅骨架，又係緊要嘅傳輸系統，入面重有運輸水分、無機鹽嘅導管同輸出有機物嘅導管。而葉可以通過導管將根吸收過嚟嘅H2O同氣窿收集返嚟嘅CO2做原料，通過光合作用，將固定嘅太陽能轉變成化學能，從而轉變成帶有C、H、O元素嘅澱粉，直到晚黑先至分解成葡萄糖而傳輸到成樖嘢嗰度。唔單止幫植物搞咗開花結果嘅條件，甚至重放出O2。佢可以淨化空氣嚟保持自然界生態平衡。尤其佢嘅表皮細胞，好似起咗棟好密實嘅墻噉；甚至有啲葉嘅表皮加咗埐角質膜同蠟質嚟防止水分走失或空氣嘅污染物、病菌等。重有啲植物嘅葉出「毛」嚟保護自己。

## 樣

唔同品種嘅樹，葉嘅樣都唔同。
葉嘅樣有好多種，既有橢圓形、蛋形、心形、針形……重有好似匙羹、旗、扇、手掌等等……另外重有好多種變態葉，例如營養儲存葉（茨菇）、儲水葉（景天科嘅植物）、繁殖葉（落葉生根植物，例如鐵線蕨）、捉蟲葉（例如茅膏菜）、針狀葉（例如仙人掌）、捲鬚葉（例如黃豆）等等……

### 葉裂品種

## 色

有啲植物嘅葉喺秋天會變紅
喺正常嚟講，大多數植物啲葉都係綠色，係因為入面有好多葉綠素先至搞成噉，但有啲葉就唔係綠色嘅。例如喺山卡剌地區種嘅天麻或屋企做盆栽嘅秋海棠，佢嘅葉係四季常紅，係因為佢嘅葉既有葉綠素，又有類胡蘿蔔素或藻紅素、岩藻黃素呢啲嘢。另外，花青素都可以將葉變紅。喺秋天嗰時，楓樹、槭樹、烏桕、黃櫨等樹都可以將葉變到火紅色，係因為秋後，樹嘅葉積得超多葡萄糖，有部分轉成花青素先至搞到葉從綠變紅，搞出「霜葉紅於二月花」嘅景出嚟。另外，例如白果嘅葉，秋天嗰時變黃。

## 睇埋

* 單葉
* 複葉
* 葉序
* 紅葉

## 有關

* 根
* 莖
* 花
* 果

## 有關嘅書

* 中国少年儿童百科全书 自然·环境 第389－390页　浙江教育出版社 ISBN 7-5338-1946-2/G·1942
* 束越新，《颜色光学基础理论》，山东科学技术出版社，1981，505-509

## 出面網頁

*  植物形态同解剖
* Science aid: Leaf Leaf structure and transpiration resource for teens.
# 天蛾科

典型**天蛾科**（粵拼：tin1 ngo4 fo1；英文：**hawk moth / sphinx moth**；學名：*Sphingidae*）係一個科嘅飛蛾。

天蛾科其中一樣大特徵係啲成蟲會食嘢：飛蛾嘅毛蟲都會猛咁勁食嘢儲起養份，生到咁上下（途中會脫皮增齡）就會結蛹，蛹過咗一段時間之後就會有隻成蟲捐出嚟；隻成蟲好多時甚至乎連口器都冇－佢哋由個蛹捐出嚟之後要做嘅，就係有咁快得咁快去搵返個伴侶交配傳宗接代，生完蛋之後冇幾耐，就算佢哋冇俾獵食者食落肚，最後都會監生餓死；天蛾科就唔同，啲成蟲會食嘢，多數係食花蜜或者類似嘅流體（好似蝴蝶噉），例如鬼面天蛾就出嗮名會入蜜蜂竇偷蜜糖。

## 攷
# 越冬

冬眠**越冬**（英文：**overwintering**）係指一種生物過冬天嘅過程，包含佢哋應對冬天嘅嚴苛環境（低溫、冰雪同埋嘢食供應下降等等）嘅方法。

昆蟲嘅成蟲好多都係冇能力越冬嘅，到咗秋天同冬天嗰陣會冚唪唥死嗮，淨低啲幼蟲一路食嘢一路喺安全嘅地方（例如泥土入面）渡過冬天，例如獨角仙就係噉。

## 睇埋

* 冬眠
# 發冷

| 瘧疾 / 發冷 |
| --- |
| 分類同外部資源 |
| 血入面嘅瘧原蟲。圈仔形喺紅血球入面，而出面有配子嘅母細胞。 |
| ICD-10 | B50-B54 |
| ICD-9 | 084 |
| OMIM | 248310 |
| 疾病DB | 7728 |
| MedlinePlus | 000621 |
| eMedicine | med/1385 emerg/305 ped/1357 |
| 醫學主題 | *C03.752.250.552* |
| Patient UK | 發冷 |

**瘧疾**，又叫**發冷病**，卽係**發冷**，係種傳染病，由瘧蚊傳染。瘧蚊帶瘧原蟲，寄生體內，蚊針啄人時，原蟲傳到人身。原蟲並非昆蟲、爬蟲，而係簡單細胞生物。原蟲入肝先，再寄喺紅血球。

發冷之所以咁叫，係患者會發高燒，會感周圍冰冷。患者嚴重會休克，甚至死。

致人病嘅原蟲，有五種之多。而可以帶原蟲嘅蚊，只有按蚊（按讀安）呢系。

## 病理

原蟲有蚊帶住。蚊一吸血，就由蚊口水注入人身。原蟲首先搵肝，匿喺肝細胞，自我分裂繁殖，到太多喇，肝細胞就爆開。原蟲搵轉搵紅血球細胞，匿喺入面，自我分裂繁殖。匿喺肝同紅血球細胞入面，故此免疫系統，難於察覺。更有幾十種蛋白質唔同變化，免疫系統都唔易認出。帶蟲紅血球，本應畀脾消滅，但係蟲會分泌蛋白質，令血球黐喺血管，就唔會過脾。不過黐住血管，會塞住微血管，如果係腦部有關，就會休克，甚至死。

喺血入面，有啲原蟲會做有性繁殖，生出配子，等下一次有蚊吸血，就可以寄入蚊身。

## 歷史

發冷好耐以前就有，可能跟住人演化而嚟。史上最早記載係中原公元前二千七百年。古人知同沼地有關，喺熱帶同亞熱帶易惹到，叫做山林瘴氣。但點解有發冷病，就要等有顯微鏡同病理學先至明白。

一八八零年，法國醫生喺發冷病人血中，搵到瘧原蟲。一八九七年，英國人發現按蚊體內原蟲，但未有卽時跟進，但得加拿大人協助，家下知人嘅發冷病，原蟲係按蚊散播。同年，意大利人都有同樣發現。其他瘧原蟲，喺下年喺蚊搵到。

不過由蚊釘到發病，血入面搵唔到原蟲，啲人未知有乜事。直到一九四七年，英國人曉得喺肝度，原蟲分裂。英國人同美國人，最後曉得，某啲原蟲喺肝可展匿幾個月咁耐。至此先完全理解瘧原蟲嘅始末。

## 基因抗病

由於發冷病太厲害，死唔少人。有啲身體內在缺陷，由於令原蟲不易喺體繁衍，亦得以流傳落來。如鎌刀形紅血球症、地中海貧血、葡萄酵素缺乏症等，紅血球帶氧不足，令原蟲難以繁衍。

## 社會

發冷病通常係出現係窮地方，因爲無錢醫，病唔根治，病原就易散播開去。發冷病又搞到人短命易死，唔死都不能做事，太多人係咁，經驗知識流失，令社會經濟大受打擊，亦會令地方更加之窮。所以防治發冷，可以幫到呢啲地方復蘇。

史上有例，侵畧國去到發冷病地區，兵士病死無數，甚至病傳返本土，搞到不得不停止侵畧。

## 預防

預防發冷病，有兩途。一由原蟲着手，一由蚊着手。原蟲方面，未有有用嘅疫苗，難搞。蚊方面就易啲。

蚊有幾個方法，一係阻蚊咬人。好似身上搽驅蚊藥，或者落蚊帳。如果蚊帳有藥，就更佳。蚊帳之所以有用，係因爲雌蚊挨晚出來搵食，搵血吸，直至成夜吸到血爲止。蚊帳喺保護人，夜晚睏覺阻蚊搵食。

蚊食完會就近扶嘢消化，牆油殺蚊藥，亦阻到蚊生殖。蚊喺死水生春，放走死水，或者死水變流水，蚊就難以繁殖。靜水中放魚食春食幼蟲，亦好有效。

呢啲方法，平過研制藥物。歐洲同美國，就係用呢啲方法，驅走發冷病。香港開埠初期，英人死傷枕籍，亦可能同發冷病搞事。當時唔知發冷病點來，但英人喺黃坭涌放水，香港城中，起街渠明渠暗渠，就起清理積水之效，防止蚊患。疾病亦得以減少。

## 註
# 進化生物學

**進化生物學**（英文：**evolutionary biology**）係生物學一個子領域，主要研究物種嘅起源同埋點樣隨住時間進化。

## 概論

達爾文雀（Darwin's finches）喺加拉帕戈斯群島唔同島進化出唔同形狀嘅啄，適應唔同島嘅環境。
進化，粵文又有叫演化，喺生物學上係指一個族群嘅生物嘅可遺傳特徵一代一代噉演變嘅過程，而進化嘅操作定義（喺實際科研度用嘅定義）係「一個族群內部各基因嘅出現頻率隨住時間而改變嘅過程」。

進化論基於遺傳學：所有物種（包括人）都有 DNA，呢啲 DNA 係由基因（gene）組成，而多數物種都或多或少有個體差異－就算係同種嘅生物，隻隻身上帶嘅基因都同同類個體身上嘅有啲唔同，而呢點引致每個個體喺特徵上都有啲唔同；根據物競天擇（natural selection），因為個體差異，一個族群嘅個體當中可能有啲比較擅長生存同繁殖，生存同繁殖能力勁嘅個體會更加大機會能夠將自己嘅基因傳俾下一代，所以一個族群嘅基因代代都會有些少唔同咗樣；除咗噉，繁殖嘅細胞分裂等嘅過程之中仲會有突變等嘅現象。因為呢啲緣故，經過幾百萬年嘅時間，一個族群變變吓就會變到同之前完全唔同咗樣，而呢群新嘅生物嘅 DNA 帶嘅基因同之前嘅好唔同，差異可能大到算係一個新嘅物種。

進化同生物多樣性（biodiversity）好有拏褦，新物種出現主要係靠進化引起嘅：例如有個族群，佢哋因為氣候變化等嘅原因搞到佢哋原本住嘅地方唔再啱佢哋住，於是佢哋就遷徙去第啲地方，可能喺過程入面分開咗做兩組，一組遷徙去地方 A，另一組遷徙去地方 B，而呢兩個地方嘅環境好唔同，一個凍啲一個熱啲，但兩個都啱嗰種生物住；長遠嚟講，喺凍地區住嗰組會進化出有利喺寒冷環境生存嘅特徵（例如係皮下脂肪變厚），而喺熱地區住嗰組會進化出有利喺炎熱環境生存嘅特徵（例如係皮下脂肪變薄）。十萬年後，兩組變到好唔同－變咗做兩個唔同嘅物種，不過佢哋仲有個共同祖先。地球上面次次有親啲族群內部分開搬去唔同環境嗰度住嗰陣，個族群嘅各組就會慢慢噉適應各自嘅新環境而變樣－令地球有豐富嘅生物多樣性。

## 註釋

## 睇埋

* 生物分類
* 遺傳學

## 攷
# 進化論嘅證據

**進化論嘅證據**係指支撐進化論嘅證據。生物學同第啲科學領域一樣，會跟足科學方法嚟做研究。噉講意思即係話，生物學界會根據手上已知係真嘅事實，諗一啲理論出嚟解釋研究緊嘅現象，然後靠邏輯嘅思考，去諗吓呢柞理論會做點樣嘅預測，跟手做實驗同觀察嚟攞數據，驗證吓個理論嘅預測係咪真確。根據廿世紀嘅生物學研究，進化論呢一個理論得到嚟自多個源頭嘅證據支撐，大致上有兩大流：

## 微進化嘅證據

講哈佛大學嗰個大腸桿菌進化研究嘅片；白色嘅係有大腸桿菌嘅區域。
微進化（microevolution）係指一個物種內部喺短時間內嘅基因庫變動，變動嘅幅度未至於令最新嗰代成為新嘅物種（最新嗰代同原初嗰代仲有能力配種）。微進化可以輕易噉觀察得到：生物學家可以由野外嘅動植物嗰度抽樣，睇吓唔同嘅動植物物種基因庫會點樣隨時間變化，再睇吓呢啲基因上嘅變化會同啲動植物嘅特徵有乜嘢相關，而呢啲研究的確發現咗野生動植物之間會有微進化嘅現象。

除咗觀察性嘅研究，生物學家仲有得做實驗：實驗（experiment）係用科學方法嚟驗證科學理論嘅手法之一，指做研究嘅人主動噉對研究緊嘅現象作出一啲操控，再睇吓個操控會產生點樣嘅結果（以及係個結果同理論所預測嘅有冇出入）。哈佛大學就曾經做過一個噉嘅實驗驗證微進化：研究人員將大腸桿菌（E. Coli）擺喺個缸入面養，呢個缸愈近中間嘅地方就放咗愈高濃度嘅抗生素喺度－抗生素會殺死大腸桿菌，所以只有對抗生素抵抗力勁嘅大腸桿菌先會能夠喺近中間嘅地方生存；而實驗結果顯示，一如物競天擇作嘅假說所料，喺個缸邊緣地區（抗生素濃度低）嘅大腸桿菌死唔去，跟手仲繁殖，生到對抗生素抵抗力一代勁過一代，最後仲散佈去到個缸嘅中間（抗生素濃度最高嗰忽）－展示咗「一個族群嘅生物進化，並且變到愈嚟愈適應自己住嘅環境」呢一個過程。呢啲有關細菌進化嘅研究對醫學嚟講極之有價值。可以睇埋進化醫學。

### 家紅狐狸

野生動物一般唔會俾人接近佢哋，但呢隻家紅狐狸喺度同個人玩，反映佢經過馴化。
睇微進化過程嘅實驗喺複雜啲嘅多細胞生物身上都做過。例如係相當之出名嘅家紅狐狸（domesticated red fox）噉：喺 1959 年，蘇聯生物學家迪米璀·貝里葉（Dmitry Belyayev）指出，一隻動物嘅行為係受制於好似荷爾蒙同腦結構呢啲生理因素嘅，而呢啲生理因素又係受到基因影響嘅，所以生物嘅進化過程會影響到一個物種嘅行為；為咗驗證呢啲諗法，貝里葉佢開始咗做一個實驗，搵咗一柞紅狐狸返嚟，再做以下嘅步驟諗住馴養（domesticate）佢哋：

* 貝里葉將柞紅狐狸分做三個等級：第三級嘅狐狸係最唔聽話嘅，即係嗰啲會嘗試走佬或者係一有研究人員行近就會攻擊嘅個體；而第二級嘅狐狸就係嗰啲會俾研究人員行近同埋掂佢哋，但唔會對研究人員產生明顯好感嘅個體；第一級嘅狐狸就係最聽話嗰批，呢啲個體唔單只會俾研究人員行近同埋掂佢哋，有陣時仲曉做揈尾等嘅友善動作。
* 貝里葉選擇性噉淨係俾第一同第二級嘅狐狸繁殖同生產後代（操控）。
* 後嚟啲狐狸一代一代噉愈養愈馴，做做吓個族群度仲有咗所謂嘅「精英級」狐狸－一啲識得主動噉同人類接觸嘅個體，佢哋曉主動行埋去研究人員嗰度同埋好似狗噉聞佢哋陣除；呢啲精英級嘅個體喺一個月大之前已經曉做呢啲嘢（即係顯示呢種行為唔多似係後天學返嚟嘅）。
* 去到第十代嘅狐狸嗰陣，個族群裏面得 18% 嘅個體係屬於精英級嘅，去到第廿代嗰陣呢個數字就升到去 35%。到咗廿一世紀初，呢個實驗仲持續噉進行緊，而且個族群裏面已經有成 70% 至 80% 嘅狐狸係屬於精英級（操控造成嘅效果）。

呢個研究好有生物學價值：喺呢個研究嘅過程入面，一個族群嘅生物俾啲研究人員選擇，而整體成個族群嘅表現型喺幾代之後出現咗明顯改變，顯示咗好似狐狸噉嘅哺乳類－複雜過細菌好多嘅生物－都曉進化，而且進化唔淨只影響外型同埋某啲身體結構，仲可以影響一種生物嘅行為。除咗呢類實驗，日日都喺牧場同埋寵物配種嗰度發生嘅人工選擇過程亦都俾人視為進化過程嘅實驗性證據（人特登操控某啲嘢，引致生物嘅基因庫同表現型起變化）。

## 宏進化嘅證據

宏進化（macroevolution）指長時間（閒閒地幾百萬年）發生嘅進化，最後嗰一代嘅個體會冇能力同初代個體配種。原則上，宏進化難以用實驗嚟研究：宏進化定義上就係發生喺（對人嚟講）極漫長嘅時間嘅，如果要做一個宏進化實驗，研究者就要做一啲操控，再睇吓個操控喺（例如）幾百萬年後產生乜嘢影響，喺人力物力上根本冇可能做得到；不過科學家依然搵到宏進化嘅觀察性證據。

古生物學（paleontology）係一門以化石（fossils）做基礎嚟去研究生物物種嘅生物學子領域：當一隻生物死亡嗰陣，佢條屍會俾微生物分解而腐爛，搞到佢生存過嘅痕跡冇咗。但有陣時，呢啲遺跡可能會因為某啲因素而成功噉保存到落嚟－例如一隻生物條屍或者佢造成嘅一啲痕跡（好似係腳印噉）因為某啲特定嘅原因咁啱得咁橋好快俾啲泥土𢫏住咗，令到佢哋唔會俾水流等嘅自然力破壞，而佢哋最硬淨嘅部份－例如係骨頭－就會變成化石留低到落嚟。有時一啲化石仲會保留到成隻生物，例如係俾冰雪住咗嘅長毛象同埋一啲俾琥珀（amber）封住嘅昆蟲呀噉。研究者可以用放射性定年法（radioactive dating）等嘅技術嚟睇吓搵到嘅每個古生物樣本年代有幾久遠，靠噉嚟得知唔同地區嘅生物喺形態上點樣隨時間變化。

* 有隻蟻喺入面嘅琥珀
* 一嚿有恐龍腳印喺上面嘅化石
* 始祖鳥嘅化石

呢啲好多嚟自古代生物嘅痕跡令生物學家有得睇到唔同地質時代嘅生物係乜嘢樣，而且仲係進化嘅直接證據：自從達爾文嗰陣時開始，古生物學家發現咗好多佢哋之前未見過嘅過渡化石（transitional fossil）－呢啲化石顯示咗現有生物物種同佢哋啲遠古祖先之間嗰啲過渡形態，例如係好出名嘅始祖鳥（original bird；學名：*Archaeopteryx*），就係由某啲恐龍嗰度進化出現代鳥類嘅證據－始祖鳥喺大約 1 億 5 千萬年前存在過，由佢嘅身體構造好明顯睇得出，佢有啲似恐龍又有啲似現代鳥類，而且喺後期啲嘅化石嗰度仲睇到呢種生物嘅後代慢慢噉演變到愈嚟愈似現代鳥類，支撐咗宏進化嘅假說。

## 註釋

## 攷
# 生命進化史

**生命進化史**（粵拼：sang1 ming6 zeon3 faa3 si2）係指地球上嘅生命進化嘅歷史。

地球係目前宇宙已知行星入面唯一能夠維持生命嘅。一般認為大約 40 億年前嘅高能化學反應產生咗能夠複製自己嘅分子，打後 5 億年就出現咗所有生命嘅共同祖先，再分化咗細菌同古菌出嚟。早期嘅生命體發展出搞光合作用嘅能力，於是有得直接利用太陽能向大氣嗰度釋放啲氧氣。大氣度積累嘅氧氣俾太陽射嘅紫外線作用，喺上層大氣形成咗臭氧（O3），出現咗臭氧層。早期嘅生命以原核生物（以單一原核細胞組成嘅生物）嘅形態存在。由於臭氧層吸收咗太陽射落嚟嘅紫外線，陸地變到好啱生命生存，所以生命開始喺陸地上面繁衍。目前已知最早嘅生命化石證據有西澳洲砂岩入面揾到嘅 34.8 億年前嘅微生物墊化石、西格陵蘭變質碎屑岩度 37 億年前嘅生源石墨、仲有西澳洲岩石度 41 億年前嘅生物質殘骸。

距離而家大約 5.42 億年前發生咗寒武紀生命大爆發（Cambrian explosion）。由化石睇，嗰時地球上嘅多細胞生物種類突然之間多咗好多，包括節肢動物三葉蟲、奇蝦等。化石記錄顯示大多數嘅動物門都係喺呢個時期出現嘅。呢個時期持續咗大約 2 千萬年至 2 千 5 百萬年，導致咗大多數現代動物門嘅發散。複雜啲嘅生物多咗好多，生物多樣性大幅噉提高，所以佢俾人話係生命嘅大爆發。

喺後少少嘅 5 億年前嘅奧陶紀（Ordovician）地球有咗脊椎動物－甲冑魚。打後嘅化石記錄顯示地球又有咗幾次生物物種嘅大規模增加或者滅絕，最近嗰次係 6 千 6 百萬年前嘅白堊紀－第三紀滅絕事件（Cretaceous–Paleogene extinction event），呢次事件引致咗恐龍嘅滅絕，但係一啲細隻嘅動物－當中有哺乳類－走得甩死唔去，令到地球嘅生命持續落去。嗰次之後，哺乳類開始變到愈嚟愈發達，而幾百萬年前嘅非洲嘅類猿動物似乎開始用兩隻腳行，空咗對手出嚟令到佢哋可以整工具，個腦又變到愈嚟愈大－慢慢進化成智人（Homo sapien）。智人嘅各種活動產生咗世界嘅各大文明同科技。

各種猿類動物（包括人）嘅骨骼
## 引述
# 基因多樣性

多種唔同款嘅粟米
**基因多樣性**，又名**遺傳多樣性**，係指一個物種或者種群之中，包含咗幾多基因變異喺入便。喺遺傳學同生態學上，一般認為基因多樣性係生物多樣性嘅重要層面，對物種適應環境變化、生存同埋進化都有住關鍵影響。

## 基本概念

自然選擇：身體顏色似木嘅飛蛾個體，冇咁易俾獵食者捉到，容易生存同繁衍後代。
基因多樣性係遺傳學嘅重要概念。

基因係 DNA 入面一段段特定嘅序列，儲存住該隻生物嘅遺傳資訊，呢啲資訊會決定隻生物點樣生長、發育、運作同埋繁殖。同一物種唔同個體，雖然基因大部分都係一樣嘅，但個體與個體之間都可以有相對細微嘅差異。例如有啲人眼係啡色，有啲係藍色：佢哋都有眼，噉係因為人類基因當中有製作眼嘅基因，而唔同人嘅基因入面有唔同嘅眼顏色等位基因，有啲人有啡眼嘅等位基因，有啲人有藍眼嘅等位基因。除咗眼嘅顏色，人類喺好多其他方面都有噉嘅差異，造成人與人之間喺身高、體重等好多方面都有個體差異。

呢啲噉嘅差異，就造成同一物種或者同一個種群內部嘅基因多樣性。

## 有咩影響

基因多樣性有幾個明顯嘅好處：

* 提高適應力：環境改變嗰陣，例如氣候變化、出現新病毒，有基因多樣性嘅種群，實會有其中一啲個體更能夠適應新環境，令個種群整體嚟講更加容易生存。
* 抵抗疾病：基因組合愈多樣，單一一種病毒或者疾病就愈難一次過影響晒成個種群。即係話個種群冇咁易出現一種情況，一場疫症就殺晒所有個體。
* 促進進化：自然選擇係進化嘅重要機制，講緊喺同一個種群入面，某啲個體因為擁有較有利嘅基因組合，可以喺特定環境下生存得更好，繁殖生更多後代，從而令呢啲有利基因慢慢喺下一代度變得愈嚟愈普遍。不過，自然選擇嘅前提係要有一定程度嘅基因多樣性：即係種群入面要存在唔同嘅等位基因，先至可以有得「揀」。如果所有個體基因都一樣，噉環境點變都唔會有個體喺基因上有特別優勢，自然選擇就冇得發生。換句話講，冇基因多樣性，就無進化可言。

不過，基因多樣性都唔一定永遠有利。基因多樣化得滯，有陣時亦可以導致：

* 有一啲不利突變：部份基因組合可能會導致疾病或者功能異常。可以睇睇遺傳病嘅概念。
* 難以保持穩定性狀：例如，喺人工育種入面，過多嘅基因變異可能會令某啲期望嘅性狀（如大粒果實）難以穩定遺傳。

## 決定因素

某個種群嘅基因多樣性有幾高，取決於好多因素。

近親繁殖傾向減低基因多樣性：近親繁殖係指個體選擇同自己相似或者相近嘅親屬交配，即係例如有個男人娶自己嘅表姐妹做老婆，並且生育下一代；呢種非隨機嘅交配就會改變基因型嘅頻率；雖然等位基因嘅總數可能冇變，但會令有害嘅隱性等位基因更容易表現出嚟，減少咗基因庫中有效、有利於存活嘅變異組合。

種群樽頸係指某個大型種群因為某啲突發、唔係佢哋選擇嘅災難事件而個量數量急跌，例如自然災害、氣候突變、瘟疫等嘅事件，會突然殺死大量個體。種群喺短時間內急劇縮細，縱使呢個種群及後能夠恢復數目，因為佢哋期間新出世嘅個體少咗可能嘅父母組合，可以有嘅基因組合都會少咗，對基因多樣性造成深遠而且通常負面嘅影響。

## 心理研究

二十世紀嘅研究經已確立咗一點，就係諸如智能等嘅心理特性都可以受遺傳因素影響，而人類（以至第啲動物）喺心理特性上有多樣性，譬如有啲人智商高啲有啲人冇咁高，呢點亦可以嚟自基因方面嘅差異。

喺行為遺傳學同心理學研究入面有唔少證據顯示，性格特質（例如外向度等）都受到基因影響，而基因多樣性就係造成呢啲差異嘅其中一個來源。唔同人喺同一性格特質上可能有唔同強度，同樣都係因為體內帶有唔同等位基因。研究發現，即使係孖胎，都未必擁有完全一樣嘅性格表現，其中一個原因就係微細嘅基因差異。基因多樣性亦解釋到點解喺同一個環境下，人與人之間仍然可以展現出高度唔同嘅行為模式。從進化嘅角度睇，性格多樣性有可能係適應環境變化嘅一種策略，有助維持種群整體嘅生存彈性。

## 睇埋

* 生物多樣性
* 先天定後天
* 種群樽頸
* 親屬選擇

## 引咗
# 基因突變

基因突變令到有塊花瓣唔同咗色。
突變搞到呢樖松葉牡丹有兩朵花唔同咗色，但成樖嘢都仲係健康嘅－突變呢家嘢唔一定有害。
**基因突變**（**genetic mutation**）係細胞入面嘅遺傳基因出現咗變化，原因可以係細胞分裂嗰陣複製基因出錯，又或者受到輻射同化合物等外界嘢影響。基因突變嘅結果會令細胞同正常唔同，結果可以係壞（傷害隻生物），亦可以係好（對隻生物有利）。

DNA 上好多時會有複製咗幾次嘅基因，而呢啲「多咗幾份出嚟」嘅基因被指係有利於突變嘅發生：喺好多生物物種嘅 DNA 當中都會有「做同一樣功能嘅基因多咗幾份」嘅情況，例例如係喺人 DNA 負責整眼珠嘅基因當中，有 4 個基因係用嚟整感光結構嘅，而有 3 個基因整視錐細胞同 1 個基因整視桿細胞，而呢柞基因本來都係由一個基因演變出嚟嘅；想像家陣有個基因因為突變而壞咗，做唔到佢原有嘅功能，但條 DNA 上有呢個基因嘅複製品，噉啲複製品就可以做埋嗰個基因嗰份，等隻生物唔會因為突變搞到佢做唔到某啲對生存繁殖嚟講必要嘅功能－「一個基因多咗幾份」可以間接令「靠突變嚟進化」呢家嘢對個體以至成個物種嚟講風險冇咁高。除此之外，第啲類型嘅突變仲可以由本來冇用嘅 DNA 嗰度變啲全新嘅基因出嚟。

## 睇埋

* 物競天擇
* 進化

## 攷
# 物競天擇

同木嘅色水比較近嘅飛蛾無咁易畀獵食者發現，容易生存同繁衍後代。
**物競天擇**（粵拼：mat6 gi͏ng3 tin1 zaak6；英文：natural selection ），又叫**自然選擇**，簡化講係生物遺傳上分化出唔同特徵，有啲好有啲壞，當中**好**係指緊能夠幫嗰種生物生存同繁殖，有壞特徵嘅個體比較難生存同繁衍後代，所以被環境淘汰，得返有好特徵嘅個體適應到環境而可以留低，將好特徵一代傳一代。

## 基本概論

物競天擇嘅概念係由查理斯·達爾文喺佢本名著《物種起源》嗰度提出嘅。通過物競天擇進行嘅進化，係指某啲等位基因因為有利於生存同繁殖而變得更加常見。例如身上帶有抗藥能力強嘅基因嘅細菌個體，比較大機會生存落去同埋繁殖後代，所以喺下一代入便**抗藥能力勁嘅基因**呢個等位基因就變得更常見。

學者指，呢個機制係不證自明嘅，因為呢個機制係三個簡單事實嘅必然結果：

* **表現型差異**：就算係喺一個族群嘅生物入面，個體彼此之間喺形態、生理、行為等各方面（表現型）有所差異；
* **適應能力差異**：唔同嘅表現型特徵對於生存同繁殖嘅影響都唔同，例如皮下脂肪厚對於喺凍嘅地方生存有利，而不育則對繁殖不利；
* **適應能力嘅遺傳度**：呢啲影響適應能力嘅表現型特徵受基因影響，有啲甚至完全由基因話事嘅，所以有得一代傳一代。

喺野外，好多時**生咗出嚟嘅後代**數量遠大於**生存到落去嘅後代**，呢啲原因令到同一個物種間嘅個體會爭生存所需嘅資源，例如係爭食物，又會爭繁殖嘅機會，例如係爭伴侶噉。喺呢啲競爭中，某啲個體因為先天優勢所以較大機會爭贏，好似係天生大隻啲聰明啲所以較擅長搵食物，或者天生個樣靚啲所以較易搵到伴侶，於是呢啲有先天優勢嘅個體同冇咁有優勢嘅個體比起嚟，比較有能力生存同繁殖，將自己身上嘅基因傳去下一代嗰度。

## 具體機制

### 適應度

物競天擇帶出咗進化適應度（英文：fitness）呢個概念。一隻生物嘅進化適應度係指佢生存同繁殖嘅能力，而呢個能力決定佢有幾大機會將自己身上嘅基因傳去下一代。某隻生物嘅進化適應度係以

比例上有幾多後代帶有嚟自嗰隻生物嘅基因
嚟量度嘅，所以進化適應度唔係齋睇佢可以生到幾多個後代嘅－就算佢生到嘅仔女嘅數量係同類個體嘅十倍，如果嗰啲仔女因為太虛弱或者佢唔識照顧等嘅原因而生存唔到，呢隻生物嘅進化適應度都唔會好高。

一個特徵（或者等位基因）嘅進化適應度唔係定死咗唔變嘅。如果個族群住嘅環境變咗，本嚟係中性或者有害嘅特徵可能會變成有利嘅特徵，反之亦然。

例如係樺尺蠖（學名：*Biston betularia*）噉：樺尺蠖係一種飛蛾，本來係白色帶黑斑點嘅，不過喺十八世紀工業革命嘅英格蘭，工廠排出大量黑色嘅廢氣，引致樺尺蠖族群嘅色水有所改變－生態學家發現喺工業革命嗰兩個世紀期間，英格蘭樺尺蠖嘅色水變到黑鼆鼆噉色。根據生物學家嘅研究，呢個現象嘅原因如下－樺尺蠖嘅身體色水係由等位基因話事嘅，隻隻樺尺蠖身上都有決定佢身體色水嘅基因，而白色帶斑點嘅基因同埋黑色嘅基因係呢個基因嘅等位基因，喺英格蘭樺尺蠖由白色帶斑點變成近乎全黑嘅色水嘅過程當中，黑色嘅基因喺呢個族群嘅基因庫入面出現嘅頻率提升咗，噉係由於黑色身體喺污染得勁嘅環境嗰度起到保護色作用，而白色帶斑點嘅基因嘅出現頻率就相應跌咗。定義上，呢個過程就係進化嘅一個例子。

上：未經工業革命嘅樺尺蠖樣本；
下：工業革命後嘅樺尺蠖樣本。
地球一路都有好多地殼活動、氣候同埋洋流等嘅嘢令地球嘅環境不斷噉變化，而呢啲變化令到地球上嘅生物要係噉進化嚟適應新環境，亦都令地球嘅生物多樣性變得更加高。

### 合作

### 性選擇

## 運算模擬

物競天擇可以大致上噉用以下嘅 JavaScript 碼嚟模擬：

```
var p; // 基因 P 喺個族群當中嘅出現率
var N = 2000;
var generations = 200;
var data = [];
var simulations = 10;

// 定義咗柞子程序先。
function next\_generation(simulation\_data) { // 呢個子程序負責由一代嘅數據計下一代嘅樣
 var draws = 2 \* N;
 var A1 = 0;
 var A2 = 0;
 for (var i = 0; i < draws; i = i + 1) {
 // p 乘嘅數值代表基因 P 有幾有利生存繁殖，嗰個數值愈高愈表示基因 P 有利生存繁殖。
 if (Math.random() <= p \* 1.01) { // 喺呢個個案入面，0.5 \* 1.01 大過 0.5，所以 A1 嘅數值比較有可能上升。
 A1 = A1 + 1;
 }
 else {
 A2 = A2 + 1;
 }
 }
 p = A1/draws; // 將 p 設做一代後，基因 P 喺個族群當中嘅出現頻率。如果 p 上面乘嗰個數大過 1，噉 p 嘅數值傾向會升。
 simulation\_data.push(p);
}

function simulation(simulation\_counter) { // 呢個子程序負責做模擬。
 p = 0.5; // 設 p 做 0.5，即係個族群入面一半個體有基因 P。
 for (var i = 0; i < generations; i = i + 1) { // 行 200 代（設咗 generations = 200）。
 next\_generation(data[simulation\_counter]); // 行 next\_generation 呢個子程序，行 200 次。
 }
}

// 個主程序喺呢度。
for (var i = 0; i < simulations; i = i + 1) { // 做 10 次模擬（設咗 simulations = 10），
 data.push([]); // 每次都將計出嘅數據放入 data[] 呢個 array 嗰度。
 simulation(i); // 行 simulation 呢個子程序。
}
draw\_line\_chart(data,"Generation","p",["Population Size:",N,"Generations:",generations]);
// 最後畫條線，以 X 軸表示代，Y 軸表示 p；如果「p \* 1.01」當中 p 乘嗰個數大過 1，通常條線會係一條有好多起起跌跌、但總體偏升嘅線。

```

想像 Y 軸表示「某個有利等位基因嘅出現頻率」，X 軸代表「第幾代」。
## 物種形成

由於遷徙同地理變動等嘅原因，同一物種嘅群體不時會喺空間上分開。長遠落嚟，如果唔同地區嘅同種族群喺唔同環境之下，長期受到唔同方向嘅天擇壓力，兩邊嘅基因特性就會越行越遠，最終有機會積累到足以令兩個群體差異極大，唔再能夠交配成功，謂之形成咗兩個分開嘅物種。即係話物種形成可以源自物競天擇嘅累積效果。

## 睇埋

* 人工選擇
* 可進化度
* 自私基因論
* 進化博弈論
* 抗藥

## 註釋

## 引述
# 基因流動

**基因流動**（粵音：gei1 jan1 lau4 dung6 / gene flow）係遺傳學同進化論概念，講緊一個個體群嘅遺傳差異轉移到第二個個體群。如果轉移程度夠大，令到兩個個體群嘅等位基因頻率變得一樣，噉就可以將佢哋睇成同一個個體群。

呢張圖係解釋基因流動嘅示意圖。假設有兩班雀仔（A 同 B），中間俾座山分隔開。箭咀表示基因點樣傳遞：A 族群有啲雀仔有藍色羽毛嘅等位基因，當中有一隻飛去咗 B 族群嘅地方，喺嗰度搵到伴侶生仔，令到 B 族群第一次出現藍色羽毛嘅細路。可以參考顯性。

## 影響

唔同物種之間嘅基因流動會牽涉到叫做橫向基因轉移嘅嘢－即係基因由一隻生物傳到另一隻唔係佢親生仔女嘅生物度。呢啲情況通常發生喺細菌度，仲會令到醫學研究好頭痛：當啲細菌俾藥殺，啲冇抗藥性嘅死晒，得返啲抗藥性強嘅生存落嚟，跟住繁殖，生出嚟嘅下一代都有抗藥性（因為抗藥性係基因決定），令到成個物種嘅抗藥性愈嚟愈強。仲有，細菌可以透過橫向基因轉移，將自己抗藥性嘅基因傳畀第啲物種嘅細菌，令到好多種細菌都有抗藥性。

## 引述
# 基因漂變

**基因漂變**gei1 jan1 piu1 bin3（**genetic drift**）係指一個等位基因喺一個族群入面出現嘅頻率因為抽樣誤差（sampling error）而改變嘅過程：有性繁殖嘅父母基因洗牌過程係帶有些少隨機性（randomness）嘅－就算一個等位基因嘅適應性唔差過第啲等位基因，個基因都可能會喺有性繁殖嘅洗牌過程當中咁啱抽唔到佢嚟傳落去後代嗰度，搞到佢嘅出現頻率喺兩代之間有啲隨機性嘅上落。

數學性啲噉講，可以想像上圖，X 軸代表時間，而三條唔同色嘅線分別代表三個描述緊一個隨機過程（例如進化）嘅變數。隨機過程本質上就會有誤差：例如 WIKINIUM\_MATH\_PH\_0 ，當中 WIKINIUM\_MATH\_PH\_2 指喺時間點 WIKINIUM\_MATH\_PH\_4 嘅 WIKINIUM\_MATH\_PH\_6 數值（例：喺時間點 WIKINIUM\_MATH\_PH\_8 ，某等位基因喺基因庫入面嘅出現頻率）， WIKINIUM\_MATH\_PH\_10 係一個特定嘅函數（反映 WIKINIUM\_MATH\_PH\_12 點樣受到 WIKINIUM\_MATH\_PH\_14 影響），而 WIKINIUM\_MATH\_PH\_16 係帶有隨機性嘅誤差值；條線會有好多相對細幅度嘅上上落落。

基因漂變淨係會喺兩種情況之下停止：一係個等位基因完全喺個物種嘅基因庫嗰度消失（例：個族群完全冇嗮金頭髮嘅個體），一係個等位基因完全取代嗮第啲等位基因（例：個族群淨係得返金頭髮嘅個體）；如果以上兩個情況冇發生，噉一個等位基因嘅出現率喺唔同世代之間實會有些少上上落落。同時，如果有個屬同一個物種嘅族群（例如係人）因為遷徙等嘅原因而分開做兩組各自獨立發展，就算佢哋各自本來嘅基因庫同埋新環境完全一樣，兩組喺好幾代之後嘅基因庫都梗會有些少唔同。

## 攷
# 物種形成

兩隻獅虎；研究表明，獅虎喺絕大多數情況下都冇生殖能力，所以獅子同老虎俾多數人當係唔同嘅物種。
**物種形成**（粵拼：mat6 zung2 jing4 sing4；英文：**speciation**）係指族群進化成唔同物種嘅過程。

## 物種概念

物種（species）喺廿一世紀初嘅生物學界都仲係一個有些少爭議性嘅概念。最基本上，物種可以用交配嚟定義嘅，即係所謂嘅生物物種概念（The Biological Species Concept；BSC）：喺呢個定義下，一個「物種」嘅生物指嘅係一個或者多個族群嘅生物，而呢啲族群係

1. 有能力同對方配種－指正常嘅異性個體有能力同對方交配並且生出有繁殖能力嘅後代；而且
2. 喺繁殖上同其他族群分開嘅。

例如係人類呢個族群噉，白種人同黃種人－又或者日本人同漢人、又或者粵人同第啲漢族民系－之間有住血統同埋外型上嘅差異，但佢哋之間有能力配種（白人同黃種人通婚可以生到有生殖能力嘅後代出嚟），而呢幾個族群都係冇能力同人以外嘅生物配種嘅，例如一個人－無論佢係邊個人種都好－同一隻馬交配唔會生到啲乜嘢後代出嚟，所以人類係一個同馬唔同嘅物種；又例如係獅虎（liger）噉，公嘅獅子同乸嘅老虎交配可以生到獅虎呢種動物出嚟，但獅虎幾乎係一定冇生殖能力嘅，所以獅子同埋老虎喺生物學界先會俾人當做兩個唔同嘅物種嚟睇。

## 形成機制

物種形成主要有兩大機制：異域性（allopatric）同埋同域性（sympatric）。異域性指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。呢種分化喺人身上都睇得到：各個人種嘅膚色等特徵因為住嘅環境唔同而進化到唔一樣，只不過係人仲未分化到冇能力彼此之間配種，所以仲算係同一個物種。如果將異域性物種形成嘅過程畫做抽象化嘅圖解（色水表示基因庫嘅特徵）：

* Original population－原初族群
Geographical barrier－地理分隔
Reproductive isolation－繁殖上嘅分離

另一方面，同域性物種形成係指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。呢幾個族群仲要拒絕同其他族群交配，最後產生咗三個從來都未雜交嘅族群。如果畫做抽象化圖解嘅話：

* Original population－原初族群
Isolation－（因為地理以外嘅因素造成嘅）分離

同域性物種形成可以再細分做兩種：近域性（peripatric）同埋鄰域性（parapatric）。近域性物種形成指一個族群地理上同原本嘅族群隔離咗，打後因為呢個新族群擴大而同本嚟嗰個族群有接觸，但喺呢個時候兩個族群嘅差異經已大到配唔到種－變咗做兩個唔同嘅物種；鄰域性物種形成指嘅係一個族群分咗個細族群出嚟，而呢個細族群搬咗去就喺旁邊嘅地區度住，雖然兩個族群喺地理上相連，但係某啲交流上嘅困難搞到佢哋最後分化咗做唔同嘅物種。

* 兩隻嚟自唔同地域嘅黑脊鷗
* 黑脊鷗嘅居住地分佈；相鄰地區嘅黑脊鷗族群先至有能力同對方配種。

最出名嘅鄰域性物種形成例子係環狀物種（ring species）。環狀物種係生物學上一個廣受討論嘅進化現象：一柞族群分別噉住喺一柞相鄰嘅區域嗰度，因為上述嘅進化過程令到佢哋當中地理上離對方愈遠嘅族群（遺傳上）愈係同對方唔同，而相鄰嘅族群之間嘅相似性高到足以同對方配種，但唔相鄰嘅族群就做唔到呢樣嘢。住喺北極圈嗰頭嘅各黑脊鷗（學名：*Larus argentatus*）族群就係噉樣。

## 形成率

## 選擇機制

## 遺傳機制

## 人工物種形成

## 睇埋

* 絕種
* 本質主義
* 遺傳演算法
* 互通程度

## 攷

## 拎
# 共同進化

一隻蜜蜂喺度採花蜜。
**共同進化**（**coevolution**）係指兩個或者以上物種嘅生物喺物競天擇下互相影響對方嘅進化。例如達爾文同第啲生物學家就思考過開花植物同蝴蝶蜜蜂之間嘅共同進化：對開花植物嚟講，進化到啲花色水鮮艷啲會比較容易吸引蝴蝶同蜜蜂幫自己傳粉，而同時對蝴蝶同蜜蜂嚟講，進化到分辨色水嘅能力勁啲會有助自己判斷一朵花有幾多花蜜，於是兩者就一齊進化並且影響對方嘅進化。
# 絕種

度度鳥（上圖）係成日畀人喺書度引用近代絕種嘅例子 。
Dilophosaurus：絕咗種嘅恐龍
**絕種**（粵拼：zyut6 zung2），喺生物學同生態學上，即係呢個品種淨返最後嗰隻都死埋。簡單啲嚟講，即係呢個品種全部死晒。連人養嘅都冇剩，唔再存在。

但係因為一個物種 / 品種嘅生活範圍好大，幾時話呢隻物種絕種係好難，好似 Takahē 呢隻嘢，唔見咗一輪又出現返。物種響一種特別環境裏面演化、適應，環境變咗，絕種喇。一般一個物種出現大約一千萬年就絕種架喇 ，啲所謂「活化石」係就由佢出現到，到今時今日都無絕種、死唔去嘅物種；好似鱷魚、龜咁，每一千種只得一種係咁好彩。

喺人類未出現之前，絕種嘅速度係平穩嘅，大絶種事件（massive extinction）好少有嘅，呢隻絕種喺化石記錄度總共搵倒六大次。十萬年前（大蓋呢個時候人類開始多同埋惡起嚟）絕種嘅速度係前所未有加快。有專家估計，而家一半嘅物種到咗2100年會絕種。

## IUCN red list

**絕種**：**EX**（Extinction），係響 IUCN red list 修定嘅生物「瀕危指標」之中最差嘅情況。

## 絕種嘅原因

一個物種絕種有好多原因，簡單講有呢幾樣：

* 基因嘅原因，同品種「人口」數目：好似基因樽頸效應、founder effect；
* 生境（habitat）變差；
* 俾人食、競爭、病；
* 一齊絶種（coextinction）

## 註
# 無生源論

**無生源論**（粵音：mou4 sang1 jyun4 leon6；英文：abiogenesis）係話「生命係冇生命嘅嘢度嚟」嘅學說。今時今日，無生源論係多數講地球上生命嘅起源呢個假設，好似：原始湯（primeval soup），喺嗰度生命由分子變成有自我復製力嘅份子（en:biopoiesis），不過呢個無生源論嘅諗法早喺幾千年前嘅希臘就係有人提出。

最經典嘅無生源論，就係而家叫嘅「自己生出嚟」（Spontaneous generation），話：生勾勾嘅嘢係由爛嘅有機物度嚟，好似蛆蟲由爛肉度生出嚟。

## 基礎概念

首先，廿一世紀初嘅主流生物學有兩個確立咗嘅前設：

1. 進化、同埋
2. 現代嘅生物係由遠古生物進化出嚟嘅。

知道咗呢兩點之後，好自然嘅一條問題就係，地球上面嘅第一條生命係由邊度嚟同埋點樣誕生嘅呢？多數相關領域嘅科學家都認為，最初嘅有機（organic）化合物係由無機（inorganic）化合物喺巧合嘅環境因素下產生嘅；例如係生物化學上好出名嘅米勒-尤里實驗（Miller–Urey experiment）噉，喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應，當中磷脂（phospholipids）喺嗰種環境下仲曉自發噉樣由磷脂雙分子層（lipid bilayers）嗰度產生出嚟－前者係細胞膜嘅基本組成部份，對於細胞嘅生存好緊要。

至於構成生物最重要嘅三種聚合物：DNA、RNA 同埋蛋白質，究竟係邊個出現先，目前科學界都仲未有一致嘅共識。不過亦有研究發現，組成 DNA 同 RNA 嘅化合物可以喺外太空環境下產生，所以啲原材料有可能係喺太空嗰度產生，再飛落地球嘅。

顯微鏡下睇到、俾研究者上咗色嘅人類染色體（chromosome）；每條染色體都有一大柞 DNA。
## 蛋白質問題

喺廿一世紀初嘅無生源論上，「有 DNA 先定有蛋白質先」係一條受關注嘅問題：傳統定義上嘅生物冚唪唥都有能力整蛋白質－蛋白質係一大類由氨基酸組成嘅聚合物（polymer），對好多生命過程都不可或缺。而喺生物體內控制啲蛋白質嘅合成嘅就係 DNA：一條 DNA 上面嗰啲基因決定咗隻生物嘅身體會合成邊一啲種類嘅蛋白質，而唔同種嘅蛋白質整出嚟嘅結構會唔同，所以 DNA 間接決定咗隻生物嘅身體構造同特徵；另一方面，基因嘅形成又係要有蛋白質先搞得掂嘅。於是乎就有個「有 DNA 先定有蛋白質先」嘅問題，就好似詏緊「有雞先定有蛋先」噉。廿一世紀嘅生物學目前基本上肯定，基因同蛋白質唔係獨立噉各自出現嘅。

為咗解決「有 DNA 先定有蛋白質先」呢條問題，英國生物學家法蘭西斯·卡里卡（Francis Crick）提出咗 RNA 世界（RNA world）嘅諗法：RNA 都係一種聚合物，喺蛋白質合成嘅過程中途會出現並且轉化做第啲嘢，最後產生蛋白質；RNA 好似 DNA 噉能夠儲起啲資訊，又好似某啲蛋白質噉能夠催化某啲化學反應（後者呢一點喺 1986 年由美國一位化學家驗證咗），即係大致上可以諗成：

根據 RNA 世界論，地球上面嘅第一條生命就係建基於 RNA 嘅，而事實係有跡象顯示 RNA 世界嘅諗法真係解釋得到生命起源－細胞最緊要嗰啲部份（即係喺生命史上要最先產生出嚟嘅部份）好多都係主要，甚至完全，由 RNA 組成嘅。

不過呢個學說都唔係話完全冇爭詏。一方面，有生物化學等領域嘅科學家指出，RNA 嗰啲前置物（即係會做化學反應嚟產生 RNA 嘅嘢）喺化學上好穩定，所以呢啲前置物做化學反應一般都做得好慢，令到同其他有機分子比起上嚟，RNA 難啲由無機分子度合成出嚟；另一方面，有一啲實驗又做咗出嚟，顯示某啲種類嘅 RNA 分子的確有可能喺早期地球嘅環境之下產生－即係撐咗 RNA 世界論。總括嚟講，對於 RNA 世界嘅諗法，廿一世紀初嘅科學界仲未有完全一致嘅共識。

## 泛種論

一粒小行星；太空嗰度有好多噉嘅小行星飛嚟飛去。
泛種論（panspermia hypothesis）係一個有關地球生命起源嘅假說。根據呢個假說，早期地球上產生有機分子嘅化合物係由外太空嗰度嚟嘅：

* 喺 2011 年，美國太空總署（NASA）研究完喺地球表面上搵到嘅隕石樣本之後指出，組成 DNA 同 RNA 必要嘅嗰柞化合物能夠喺太空環境當中產生；
* 打後喺 2015 年，美國太空總署嘅科研人員仲首次成功噉喺實驗室嘅模擬外太空環境嗰度用喺隕石入面搵到嘅化合物人工合成 DNA 同 RNA ；
* 天文物理學（astrophysics）等領域上嘅研究已知，呢啲充滿碳元素嘅化合物可以喺紅巨星或者星際塵埃同氣體雲嗰度產生，噉即係話「有機化合物喺太空當中產生，然後降落喺地球上面」係對地球生命起源嘅一個解釋。
* 某啲好簡單好原始嘅生物－例如係某啲細菌－能夠承受人等嘅多細胞生物頂唔順嘅攝氏幾百度高溫，有能力喺極嚴酷嘅太空環境當中生存（雖然人等嘅多細胞生物做唔到呢樣嘢）。

結合呢一柞研究嘅結果：早期地球上面嗰啲 DNA 同 RNA 唔一定要係喺地球上面產生嘅；於是有科學家就諗，有生命嘅嘢（或者至少生命必要嗰啲化合物）可能係喺太空嗰度產生，然後跟手坐住啲小行星飛去一啲啱生物生存嘅行星嗰度發展。再廣義化啲噉睇，宇宙當中好可能有大量帶有有機化合物嘅小行星喺太空裏面飛嚟飛去，將生命帶去宇宙嘅各個角落。

## 睇埋

* 海洋生物學

## 引咗
# 人類進化

**人類演化**（Human evolution）係指智人呢個物種嘅起源同埋演化，呢個係相對於第啲人科動物（hominid）、大猿同埋胎盤哺乳動物來講嘅。對於人類演化嘅研究涵蓋幾個科學學科，包埋體質人類學、靈長類學、考古學、語言學同埋遺傳學。

喺人類演化嘅脈絡入面，「人類」呢個專有名詞指嘅係「人屬」，之不過人類演化嘅研究成日包埋第啲人科動物，比如講南方猿，人屬係喺約莫230萬到240萬年前嘅非洲，由南方猿人屬分支出來。科學家估計，人類約莫喺距離而家500萬到700萬年之間，由佢哋同埋黑猩猩嘅共同祖先分支出來。之後發展嘅若干人屬物種同埋亞種，已經滅絕。呢啲包括棲息喺亞洲嘅直立人、棲息喺歐洲嘅尼安德塔人。古智人約莫喺距離而家40萬年到25萬年之間演變出來。
# 生物地理學

**生物地理學**係一個領域，研究物種同生態系統嘅地理分佈以及呢啲分佈受乜嘢因素影響。例如一個地區嘅緯度同海拔等嘅地理因素都會對住喺嗰度嘅生物產生具體嘅影響。

生物地理學主要研究以下幾個方面:

* 物種同生態系統嘅地理分佈情況，以及呢啲分佈受乜嘢因素影響。
* 物種分佈嘅歷史因素，譬如係物種形成、滅絕、大陸漂移、冰川期之類。
* 地理因素好似緯度、海拔、島嶼隔離之類係點樣影響生物嘅分佈。
* 生物地理學家利用地理資訊系統（GIS）呢類工具，分析同預測生物分佈嘅趨勢。
* 島嶼生態系統係生物地理學研究嘅重要對象，因為島嶼相對比較細，更容易觀察同研究生物分佈嘅變化。

一句講哂，生物地理學係一門跨學科嘅研究領域，整合咗生態學、進化生物學、分類學、地質學、地理學多個學科嘅知識，嚟來探討生物喺地理空間上嘅分佈規律同佢哋嘅成因。

## 知多啲

* 《Historical Biogeography: An Introduction》，Jorge V. Crisci、Liliana Katinas、Paula Posadas著，Harvard University Press出版。
* 《Fundamentals of Biogeography》，Richard John Huggett著。
# 大規模絕種

K-T
Tr-J
P-T
Late D
O-S
單位：百萬年

呢幅圖淨係睇到海洋生物絕種比例，包咗最大鑊嘅五次絕種。藍色部份代表絕種屬比例，唔係實數，同下個時期嘅化石紀錄比較。

**大規模絕種**daai6 kwai1 mou4 zyut6 zung2（**mass extinction**），又有譯做**集體絕種**zaap6 tai2 zyut6 zung2或者**滅絕事件**mit6 zyut6 si6 gin2，係指喺一個相對短暫嘅地質時代入面，喺一個好大嘅地理範圍入面嘅宏觀生物數量同埋種類都跌得好快嘅事。有科學家推測，自地球誕生以嚟，曾經出現過嘅生物已絕種咗超過98%。

造成生物大規模絕種嘅可能原因好多，例如隕石撞咗落地球、超級火山爆發、氣候變化、海平面突然上升或者下降同埋缺氧等等，但都依家為止重未有完全嘅定論到底點絕種。每次嘅大滅絕事件都可以喺相對短時間入面令到80%－90%以上嘅物種絕種。但係，仍然有啲生命力強嘅物種可以生存到。同時，災變引起嘅環境變化亦都促使咗新物種嘅誕生。大絕種期間倖存嘅或者新生嘅物種喺絕種事件之後開始復蘇同埋發展，所以喺每次全球性嘅滅絕事件之後，都會伴隨住生物嘅復蘇同發展。

歷史上曾經有五次比較出名嘅大規模絕種，分別係：

1. 奧陶紀-志留紀滅絕事件
2. 泥盆紀後期滅絕事件
3. 二疊紀-三疊紀滅絕事件—最嚴重嘅滅絕事件
4. 三疊紀-侏羅紀滅絕事件
5. 白堊紀-古近紀滅絕事件

近年提出人類活動造成緊第六次滅絕事件。

## 攷
# 進化論史

達爾文雀（Darwin's finches）喺加拉帕戈斯群島唔同島進化出唔同形狀嘅啄，啟發達爾文諗出物競天擇嘅諗頭。
**進化論**（**theory of evolution**）可以泛指描述生物物種一代一代噉變化嘅過程嘅學說。呢種學說可以追溯至古希臘，後嚟達爾文喺 19 世紀中發展出物競天擇呢個諗頭，而進化論打後變成咗廿世紀最重要嘅科學理論之一。